สังคมข่าวหุ้นเกียรติก้อง ว่องไวยากร
*********ตลาดหุ้นรอดูผลประชุมเฟด******ตลาดหุ้นไทยยังคงรอดูท่าทีของการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ แม้ว่าก่อนหน้านี้จะมีกระแสข่าวว่าเฟดอาจชะลอขึ้นดอกเบี้ยระลอกที่สองไว้ก่อน หลังจากตัวเลขเศรษฐกิจโลกมีทีท่าว่าจะยังไม่ฟื้นตัว แต่ก็เดาทางกันไม่ง่ายอย่างนั้น หากเฟดขึ้นดอกเบี้ยตามแผนเดิม ที่จะขึ้น 4 ครั้งในปีนี้ ฝันร้ายก็จะตามมา บวกกับราคาน้ำมันที่ทำท่าจะฟื้นก็ฟุบลงไปอีก หุ้นกลุ่มพลังงานก็กลับมาเป็นผู้ร้ายอีกครั้ง ตลาดจึงยังคงไซด์เวย์ไปก่อน รอดูทิศทางของเฟดให้ชัดเจนค่อยกลับมาใหม่ วานนี้ต่างชาติยังคงขายสุทธิ ต่อเนื่อง 285 ล้านบาท บวกกับสถาบันขายสุทธิ 82 ล้านบาท แต่รายย่อยเรารับไว้รอเด้งค่อยขายอีกแล้วครับ กรอบแนวรับ 1,260 จุดเอาอยู่ ถ้าข่าววันนี้ดีมีสิทธิไปทดสอบแนวต้าน 1,280 จุด
27 ม.ค. 2559

*********ตลาดหุ้นรอดูผลประชุมเฟด******ตลาดหุ้นไทยยังคงรอดูท่าทีของการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ แม้ว่าก่อนหน้านี้จะมีกระแสข่าวว่าเฟดอาจชะลอขึ้นดอกเบี้ยระลอกที่สองไว้ก่อน หลังจากตัวเลขเศรษฐกิจโลกมีทีท่าว่าจะยังไม่ฟื้นตัว แต่ก็เดาทางกันไม่ง่ายอย่างนั้น หากเฟดขึ้นดอกเบี้ยตามแผนเดิม ที่จะขึ้น 4 ครั้งในปีนี้ ฝันร้ายก็จะตามมา บวกกับราคาน้ำมันที่ทำท่าจะฟื้นก็ฟุบลงไปอีก หุ้นกลุ่มพลังงานก็กลับมาเป็นผู้ร้ายอีกครั้ง ตลาดจึงยังคงไซด์เวย์ไปก่อน รอดูทิศทางของเฟดให้ชัดเจนค่อยกลับมาใหม่ วานนี้ต่างชาติยังคงขายสุทธิ ต่อเนื่อง 285 ล้านบาท บวกกับสถาบันขายสุทธิ 82 ล้านบาท แต่รายย่อยเรารับไว้รอเด้งค่อยขายอีกแล้วครับ กรอบแนวรับ 1,260 จุดเอาอยู่ ถ้าข่าววันนี้ดีมีสิทธิไปทดสอบแนวต้าน 1,280 จุด
********กลุ่มสื่อสาร ADVANC INTUCH TRUE DTAC ราคาขึ้นลงเล็กน้อยตามภาวะตลาดฯ ตราบใดที่ต่างชาติยังไม่เข้าจริง แค่แหย่ๆ เข้ามาแบบนี้ กลุ่มนี้ก็ยังไม่น่าสนใจ ส่วนกองทุนเองก็ไม่กล้าสะสมหุ้นกลุ่มสื่อสารเพิ่ม เพราะที่ผ่านมาเจ็บมามาก ราคาดิ่งเหวจนพอร์ตขาดทุนระนาว ไม่รู้ว่าจะจ่ายผลตอบแทนให้ผู้ถือหน่วยได้หรือเปล่าปีนี้
*****แต่ JAS สามารถไปยืนบวกได้ หลังจากที่ประกาศจ่ายปันผล 0.30 บาท/หุ้น (XD 25 ก.พ. 59) สำหรับอัตราผลตอบแทนจากเงินปันผลอยู่ที่ 9% จากราคาขณะนี้ ทำให้นักลงทุนยังเข้ามาเก็งกำไร******กลุ่มธนาคารพาณิชย์ ขอบอกว่ากลุ่มนี้จับตาดูตัวเลขจีดีพี และโครงการลงทุนขนาดใหญ่ไว้ให้ดี หาก 2 ปัจจัยนี้ขยับ กลุ่มนี้กลับมาแน่ ราคาถูกมากๆ ทั้ง KBANK BBL SCB KTB และ TMB นานๆ จะเห็นต่ำแบบนี้ ค่อยๆ สะสมไว้ พอทุกอย่างลงตัวไปโลดแน่นอน
*****ขณะที่แบงก์เล็ก อย่าง KKP มั่นใจกำไรปี 2559 จะดีกว่าปี 2558 ที่ทำได้ 3,317 ล้านบาท หลังธนาคารตั้งสำรองลดลง ภายหลังจากปี 58 ธนาคารตั้งสำรองไว้ในระดับสูง
********ต่างจาก หุ้น SAWAD กับ MTLS แข่งกันโตไม่หยุด ทั้งสินเชื่อและกำไร ถ้าเป็นมวยก็ต้องบอกว่าเคี้ยวกันไม่ลง เพราะต่างฝ่ายก็งัดกลยุทธ์ขยายสาขากันเพื่อปิดพื้นที่หากินของฝ่ายตรงข้าม ตอนนี้ก็คงไม่มีอะไร ยังมีพื้นที่ให้ลงกัน แต่พอถึงจุดหนึ่งก็คงจะต้องขยับขยายไปที่อื่นกันบ้าง ล่าสุดศรีสวัสดิ์ดอดไปดูตลาดอินโดนีเซียที่มีประชากรกว่า 200 ล้านคน คิดดูซิแค่ได้ 10% ก็ปาเข้าไปกว่า 20 ล้านคนแล้ว รวยเละจริงๆ และต้องคอยติดตามไตรมาสที่ 4 งานนี้มีเฮ
*****TMB ราคาขยับขึ้นมาเรื่อยๆ หลังจากที่หลายโบรกปรับเป้าราคาใหม่เพิ่มเป็น 3.10 บาท ขณะที่บุญทักษ์ขอทิ้งทวน ตั้งเป้าสินเชื่อปีนี้ไว้ที่ 8–10% ถ้าดูราคาตอนนี้ก็ต้องขอบอกว่าตามได้เลย ยังเหลืออัพไซด์อีกเยอะ
*******BR หุ้นเป็ด งานนี้ต้องมีดี ไม่นั้นราคาคงไม่วิ่ง หลังผ่านแนวต้าน 6.80 บ.ได้แล้ว โบรกฯ มองได้เห็น 8 บาท ล่าสุด บริษัทเร่งเจรจา MINOR OISHI และ McDonalds เปิดทางผลิตภัณฑ์จากเป็ด เข้าสู่เมนูอาหารจานด่วนไตรมาส 1/2559
*****TKN หุ้นตี๋น้อยทรงยังดี รักษาระดับเหนือ 9 บาทได้แม้ตลาดจะผันผวน ตัวนี้ช่วงย่อเก็บได้ รอขายตอนรีบาวด์แถมโอกาสที่จะปักหัวดิ่งก็น้อยกว่าตัวอื่น เล่นรอบแบบสบายๆ*****หุ้นมีเจ้า (ของ) ASIMAR EPG ในยามที่ไม่รู้ว่าจะเล่นหุ้นตัวไหน สองตัวนี้ไม่ทำให้ผิดหวัง แต่ต้องเก็บตอนตัวแดงๆ ยิ่งแดงมากเท่าไหร่ยิ่งดี เพราะตอนที่หุ้นส่วนใหญ่ร่วง 2 ตัวนี้จะตัวเขียว โอกาสทำกำไรก็ค่อนข้างสูง*******